Kup kralja Fahda 1995.
Kup kralja Fahda 1995. (arapski: كأس الملك فهد) je bio drugi turnir takve vrste pod pokroviteljstvom FIFA-e koji će kasnije biti poznat kao FIFA Kup konfederacija. Domaćin turnira je bila Saudijska Arabija u januaru 1995. godine. Na turniru je nastupilo šest ekipa, dvije više nego na prethodnom kupu kralja Fahda: Saudijska Arabija kao organizator turnira, Japan kao pobjednik Azijskog kupa 1992. godine, Meksiko kao pobjednik CONCACAF Gold kupa 1993. godine, Argentina kao pobijednik Copa Américe 1993. godine, Nigerija kao osvajač Afričkog kupa nacija 1994. godine i Danska kao pobjednik Evropskog prvenstva 1992. godine. Danska je pobjedom u finalu nad Argentinom osvojila drugi FIFA Kup konfederacija odnosno Kup kralja Fahda. Treće mjesto na turniru osvojila je Nigerija. Na turniru je odigrano osam utakmica te postignuto 19 golova. Najbolji strijelac kupa kralja Fahda 1995. je bio Luis García Postigo sa tri postignuta gola.